Stjórnmálafræðingur segir að almenningur í Bandaríkjunum vilji að skotvopnalöggjöf í landinu verði hert. Þúsundir bandarískra barna og unglinga yfirgáfu skólastofur í gær og kröfðust viðbragða stjórnvalda.
Kveikjan að aðgerðunum var mannskæð skotárás á grunnskóla í Texas á þriðjudag. Mótmælin voru einna fjölmennust voru við Oxford-miðskólann skammt frá Detroit. Þar féllu fjórir nemendur í nóvember í fyrra fyrir byssukúlum fimmtán ára unglings og sjö særðust. Foreldrar drengsins gáfu honum skotvopnið.
Sunna Sasha Larosiliere, stjórnmálafræðingur og sérfræðingur í öryggis- og krísustjórnun, segir að mikil fjölmiðlaumfjöllun um skotárásir virðist oft leiða af sér fleiri skotárásir.
Sagði Sunna í viðtali við Morgunútvarpið á Rás tvö í morgun. Hún segir að almenningur í Bandaríkjunum vilji herta byssulöggjöf.
Sarah Harris sem fer fyrir Everytown for Gun Safety, samtökum sem berjast fyrir hertri skotvopnalöggjöf, segir útilokað að áætla um fjölda þátttakenda. Hún segir þó vita af yfir tvöhundruð samkomum þar sem hundruð komu saman. Það er svo skelfilegt að hugsa til þess að unglingar eru myrtir og nemendur um allt land hafa áttað sig á að þetta hefði getað verið hver þeirra sem er, segir Maddie Ahmadi sem er 17 ára nemandi við skóla í Vermont. Jafnaldri hennar í Los Angeles, Roan Thibault að nafni, segist hafa verið í gagnfræðaskóla þegar hann hóf að mótmæla skotvopnalöggjöfinni í Bandaríkjunum. Hann segir að hótun hafi borist skólanum hans fyrir tveimur árum og þrátt fyrir að hótunin væri innihaldslaus segist hann þá hafa upplifað sínar skelfilegustu stundir.